Diari Oficial de la Generalitat Valenciana


Sumari del DOGV 6984, del 13-03-2013 (2013/2557)

RESOLUCIÓ d'1 de març de 2013, del president de l'Agència Valenciana del Turisme, per la qual es dóna publicitat a l'import global màxim destinat a les ajudes dirigides als municipis turístics de la Comunitat Valenciana a través de la subscripció dels convenis per a la compensació financera i per a l'adaptació dels municipis turístics-Pla Millor.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6984

Data del DOGV
:   13-03-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/2557


Data del document
:   01-03-2013

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ d'1 de març de 2013, del president de l'Agència Valenciana del Turisme, per la qual es dóna publicitat a l'import global màxim destinat a les ajudes dirigides als municipis turístics de la Comunitat Valenciana a través de la subscripció dels convenis per a la compensació financera i per a l'adaptació dels municipis turístics-Pla Millor. [2013/2557]  
El Decret 71/2000, de 22 de maig, del Consell, de Desplegament de la Llei 3/1998, de 21 de maig, de Turisme, de la Comunitat Valenciana, pel que fa als convenis que poden subscriure's entre els municipis declarats pel Consell de manera definitiva com a turístics i l'Agència Valenciana del Turisme, preveu la possibilitat de subscriure el conveni per a la compensació financera de determinats gastos suportats pels esmentats municipis en la seua condició de turístics.  
Durant 2012 es van tramitar les sol·licituds presentades amb este objecte i es van subscriure els corresponents convenis, que, tal com disposa l'article 8.4 del mencionat Decret 71/2000, de 22 de maig, han de finançar-se amb càrrec als pressupostos del present exercici.  
Així mateix, igualment establix la possibilitat de sol·licitar la subscripció del conveni per a l'adaptació dels municipis turístics-Pla Millor quan la finalitat perseguida siga finançar conjuntament amb els dits municipis projectes que tinguen com a objectiu la millora dels espais d'ús turístic o dels servicis tendents a configurar un producte turístic més competitiu i comunicar la imatge d'una oferta de qualitat capaç de satisfer les exigències de la demanda respecte als aspectes i equipaments urbans i mediambientals que s'hagen marcat, a més de la viabilitat i sostenibilitat del desenrotllament turístic.  
Per això, després de la publicació de la Llei d'11/2012, de 27 de desembre, de Pressupostos de la Generalitat per a 2013, i segons el que establix l'article 47.11 del Decret Legislatiu de 26 de juny de 1991, del Consell, que aprova el text refós de la Llei d'Hisenda Pública de la Generalitat Valenciana (DOCV 1588, 17.07.1991), es publiquen les línies de subvenció, amb el seu import global màxim, que han de finançar les ajudes derivades de la subscripció dels convenis per a la compensació financera dels gastos suportats pels municipis turístics de la Comunitat Valenciana durant l'exercici 2011, així com dels convenis per a l'adaptació dels municipis turístics-Pla Millor 2013 que puguen subscriure's al llarg del present exercici.  
  
En conseqüència, vista la proposta de resolució del director de l'Agència Valenciana del Turisme de data 27 de febrer de 2013 i de conformitat amb esta, resolc:  
  
Primer  
Per a l'exercici 2013, les ajudes corresponents a la compensació financera dels gastos suportats pels municipis turístics de la Comunitat Valenciana durant 2011 es finançaran amb càrrec a la línia pressupostària SE000100, del capítol IV, «Compensació financera municipis turístics», dels pressupostos de la Generalitat per a 2013, amb destinació a l'Agència Valenciana del Turisme, import global màxim: 1.050.000,00 euros.  
Així mateix, les ajudes corresponents a la subscripció dels convenis per a l'adaptació dels municipis turístics-Pla Millor, es finançaran amb càrrec a la línia pressupostària SE000101, del capítol VII «Pla Millor - municipis turístics», dels pressupostos de la Generalitat per a 2013, amb destinació a l'Agència Valenciana del Turisme, import global màxim: 130.000,00 euros.  
  
Segon  
La present resolució produirà efectes el dia de la seua firma, i es procedix a publicar-la en el Diari Oficial de la Comunitat Valenciana.  
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València dins del termini de dos mesos comptats des de l'endemà de ser publicada, i, potestativament, podrà interposar-se recurs de reposició davant del president de l'Agència Valenciana del Turisme en el termini d'un mes a comptar de l'endemà de la ser publicada; tot això, de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 1 de març de 2013.- El president de l'Agència Valenciana del Turisme: Máximo Buch Torralva.